CS Mioveni a învins CSA Steaua și s-a calificat în play-off-ul Ligii 2! Roș-albaștrii nu ieșit din calcule
Echipa CS Mioveni a învins CSA Steaua cu 2-0, pe teren propriu, în ultimul meci din etapa a 18-a a Ligii 2.
CS Mioveni este sigură de prezența în play-off-ul Ligii 2, după ce a învins CSA Steaua
În urma acestui rezultat, echipa argeșeană și-a asigurat prezența în play-off. La rândul ei, CSA Steaua, care oricum nu poate promova, fiind club de drept public, nu mai are nicio șansă să ajungă între primele șase la finalul sezonului regulat.
Gazdele au deschis scorul în minutul 60, la primul șut pe poartă. A fost un șut pe jos de la aproximativ 20 de metri al lui Andrei Panait, iar Frănculescu, mascat, nu a avut nicio șansă.
CSA Steaua a continuat să atace, dar fără să pună în pericol mare poarta adversă. Iar după un sfert de oră au mai primit o lovitură.
Cărăruș a inițiat un contraatac din propria jumătate de teren, i-a pasat lui Blănaru, iar acesta a șutat de la marginea careului.
Mingea a trecut printre picioarele lui Frănculescu, dar până la urmă a intrat în poartă, atinsă de Cărăuș, cu toată opziția lui Vîrtej.
CS Mioveni a ajuns la 32p și este pe locul 4, după CSC Șelimbăr (39p), Corvinul și Unirea Slobozia (ambele cu 37p), cu mențiunea că primele două nu au drept de promovare.
La rândul ei, CSA Steaua este pe 10, cu 25p, și îi este imposibil să recupereze ecartul de 6p, în contextul în care a mai rămas de jucat o singură etapă.